Əli Babayev

Əli Baba oğlu Babayev — İkinci Dünya müharibəsi dövründə İtaliyadakı partizan hərəkatının fəal iştirakçısı. "Hərbi şücaətinə görə" gümüş medalı laureatı.

 Həyatı və fəaliyyəti 
Əli Baba oğlu Babayev 1910-cu ildə Naxçıvanda anadan olmuşdur. 1938-ci ildən Kommunist Partiyasının üzvü olmuşdur. 1940-cı ildə Sovet Ordusuna çağrılmışdır. 1942-ci ildə faşistlər tərəfindən əsir götürülmüşdür.

1943-cü ilin noyabrında Əli Babayev İtaliyanın şimalında yerləşən Udine şəhərindəki əsir düşərgəsindən bir qrup hərbi əsirlə, İtalyan kommunistlərinin köməyi ilə düşərgədən qaçmışdır.
25 mart 1944-cü ildən italyan partizanlarına qoşulub, Pyotto (Piotto) ləqəbi ilə tanınmışdır. Sovet ordusunun hərbi əsirlərindən ibarət Çapayev batalyonunu yaratmış və komandiri olmuşdur. Çapayev batalyonunda Əli Babayevdən başqa Oruc adlı azərbaycanlı da xidmət etmişdir.

Əli Babayev İkinci Dünya müharibəsi dövründə İtaliyadakı partizan hərəkatında fəal iştirak etmiş, Harribaldi adına batalyonun komandiri olmuş, döyüşlərdəki igidliyinə görə İtaliyanın "Hərbi şücaətə görə" gümüş medalı ilə təltif olunmuşdur.

1951-ci ilin yanvarında Bakıda Azərbaycan legionunun üzvü kimi həbs edildi və həmin ilin noyabrında hərbi məhkəmə tərəfindən vətən xaini ittihamı ilə əmlakı müsadirə olunaraq 15 il azadlıqdan məhrum edildi. Stalinin ölümündən sonra əfv edilmişdir.

 İstinadlar 

 Xarici keçidlər 
 Азербайджанские	партизаны времен Второй	мировой: неизвестные герои 

Kateqoriya:İkinci Dünya müharibəsi iştirakçıları
Kateqoriya:Böyük Vətən müharibəsi iştirakçıları
Kateqoriya:Partizanlar
Kateqoriya:Azərbaycan partizanları
Kateqoriya:Azərbaycan partizanları
Kateqoriya:İtaliya Xalq Müqavimət Hərəkatının iştirakçıları